રધુ રાજને કહયું હતું કે, આરબીઆઈનું બોર્ડ કોઈ ઓપરેશનલ બોર્ડ નથી તેમાં વિવિધ ક્ષેત્રના મહાનુભાવોને સમાવિષ્ટ કરવામાં આવતા હોય છે. આ લોકોનું કામ છે સલાહ આપવાનું પંણ એ સલાહની પધ્ધતિ રાહુલ દ્રવિડના જેવી હોવી જોઈએ, સમજાવટની અને કોચિંગની. બોર્ડે નવજોત સિંઘ સિધ્ધુની જેમ ભાષણબાજી નહિ કરવી જોઈએ. તેમણે જણાવ્યું હતું કે, આરબીઆઈના બોર્ડના સભ્યોના વ્યવહારમાં આવેલા પરિવર્તનથી હું ચિંતિત છું. બોર્ડના સભ્યોએ એક પરિપક્વ વ્યક્તિની જેમ એકમેકની વચ્ચેનું અંતર ઓછું કરવાનો પ્રયાસ કરવો જોઈએ., વધારવાનો નહિ..આરબીઆઈ બોર્ડના સભ્યો તરીકે શાનદાર અને પ્રતિષ્ઠિત લોકો કામગીરી બજાવી રહયા છે. હું આશા રાખું છું કે સહુ સાથે મળીને પરસ્પર સંવાદની ભૂમિકા રચીને મતભેદ દૂર કરવાનો પ્રયાસ કરશે.